Public procurement notice: Modification Of A Contract/Concession During Its Term
Published: 2020-08-24
Buyer: Pécs Megyei Jogú Város Önkormányzata
Country: HU
Contract type: Works
Procedure: Open procedure
CPV classification: 09331000: Solar panels | 45000000: Construction work | 45111100 | 45261300 | 45261400

Technical requirements: A fejlesztéssel érintett létesítmény a 7623 Pécs, Köztársaság tér 1/2. számon található Pécs 3876 helyrajzi számú belterületi ingatlanon.
A kivitelezési munkával kapcsolatos részletes információt és a feladatok részletes meghatározását, a műszaki, és anyagminőséggel szemben támasztott követelményeket, mennyiségeket a KD mellékleteként megküldött tervdokumentáció, műszaki leírás, árazatlan költségvetések és a Megrendelői követelmények tartalmazzák.
Az egyeztetés keretében Megrendelő a beruházás műszaki ellenőrének és felelős műszaki vezetőjének nyilatkozatát is beszerezte, aki a Vállalkozói igénybejelentés tartalma alapján az egyes helyettesítő termékek műszaki paramétereit megvizsgálva kétséget kizáróan megállapította, hogy Vállalkozó dokumentumokkal bizonyította, hogy az által beépíteni kívánt termékek, szerkezetek az alapszerződésben meghatározott termékekkel egyenértékűek vagy magasabb műszaki, funkcionális tartalmat képviselnek.
Fentiekre figyelemmel Megrendelő a szerződésben írt előírások Vállalkozó általi teljesítésére figyelemmel a megvalósítás során a II. pontban részletesen ismertetett és a jelen szerződés mellékletét képező dokumentumokban foglalt termékeket, anyag/szerkezet alkalmazást a közbeszerzési ajánlatában megnevezett termékkel egyenértékű termékként, anyagként/szerkezetként elfogadja.
Figyelemmel arra, hogy az egyenértékű termékkel, anyag/szerkezet alkalmazással megvalósuló műszaki tartalom változás a Kbt. 141. §-ban írt rendelkezések betartásával lehetséges, ezért Megrendelő a Kbt. szerződésmódosításra vonatkozó rendelkezéseinek szem előtt tartásával a szerződésmódosítás jogalapját az alábbiakban jelöli meg:
Fentiekre tekintettel Megrendelő a Kbt. 141. § (6) bekezdés a-c) pontjai alapján vizsgálta a szerződés módosítás tárgyát és azzal kapcsolatban az alábbiakat állapítja meg:
Megrendelő, mint ajánlatkérő a közbeszerzési eljárásban lehetővé tette egyenértékű termék megajánlását, valamint a szerződéstervezetet - melynek részét képezte a jelen szerződésmódosításban ismertetett V.8 pont előírása is - az ajánlattevők rendelkezésére bocsátotta, azaz a 322/2015. (X.30.) Kormányrendelet 28. pontján alapuló eljárás szabályozása és annak menete valamennyi ajánlattevő előtt ismert volt, így a szerződésmódosítás tárgya nem határoz meg olyan feltételeket, amelyek a nyertes ajánlat helyett másik ajánlat nyertességét lehetővé tették volna. Ezt támasztja alá az is, hogy a szerződésmódosítás eredményeként árleszállításra kerül sor.
A szerződésmódosítás tárgyát képező helyettesítő terméket az alapszerződésben meghatározott termékekkel egyenértékű vagy magasabb műszaki tartalommal rendelkeznek, beszerzésük költségvonzata nem jelent előnyt Vállalkozó számára, ily módon a műszaki tartalom az eredeti eredménnyel egyenértékűen valósul meg és a szerződés gazdasági egyensúlyát nyertes ajánlattevő javára nem változtatja meg.
Jelen szerződésmódosítás tárgya szerint ugyanazon munkanemek elvégzése képezi Vállalkozó kötelezettségét, melynek során eltérő egyenértékű terméket épít be egyező mennyiségben, melyre figyelemmel a módosítás a szerződés tárgyát az eredeti szerződésben foglalt vállalkozói kötelezettséghez képest új elemre nem terjeszti ki.
Fentiekre figyelemmel Megrendelő álláspontja szerint a jogszabályi előíráson alapuló egyeztetés alapján a helyettesítő egyenértékű termék beépítése technológiai változást vagy eltérő kivitelezési módot nem eredményez.
Megrendelő fenti vizsgálat eredményeként megállapítja, hogy a jelen szerződésmódosítás tárgya nem minősül lényeges módosításnak, mert azzal kapcsolatban a Kbt. 141. § (6) bekezdés a-c) pontjaiban írt rendelkezések egyike sem állapítható meg, melyre figyelemmel a jelen szerződés jogalapját Megrendelő a Kbt. 141. § (6) bekezdésében jelöli meg és Felek a szerződést erre figyelemmel módosítják.
10. A műszaki tartalomváltozás tekintetében Megrendelő a változás bejelentésben és a műszaki ellenőri véleményben foglalt indokokat tételesen, a Kbt. 141. § (4) bekezdés c) pontjában előírt rendelkezéseket figyelembe véve megvizsgálta, s azzal kapcsolatban a következőket állapítja meg:
11.1. A változás bejelentésben foglalt indokok tekintetében a Kbt. 141. § (4) bekezdés ca) pontjában feltételként meghatározott, előre nem láthatóság követelmény teljesülése tekintetében Megrendelő az alábbiakat állapítja meg:
A II.7.1. pontban megjelölt villamos hálózat javításának szükségessége a feltárási munkák során derült ki, az a kivitelezés megkezdése után vált ismertté és az eredeti szerződés tárgyát nem képezte, az utólag felmerült, és Megrendelő által utólag megrendelni kívánt munkának, pótmunkának minősül.
Megrendelő a II.7.2. pontban foglalt műszaki tartalom változások tekintetében megállapította, hogy a műszaki tartalom változás alapját képező csoportszobák parkettázása és a földszinti mosdó felújítása az eredeti szerződés tárgyát nem képezte, az utólag felmerült, és Megrendelő által utólag megrendelni kívánt munkának, pótmunkának minősül.


Winner: KŐHÁZ Építőipari és Beruházási zártkörűen működő részvénytársaság